wickkiey/tamil-wikipedia-markdown huggingface dataset:
# பாடிகார்ட் நடவடிக்கை



**பாடிகார்ட் நடவடிக்கை** (*Operation Bodyguard*) என்பது இரண்டாம் உலகப் போரின் மேற்குப் போர்முனையில் நாசி ஜெர்மனியின் ஆக்கிரமிப்பிலிருந்த மேற்கு ஐரோப்பா மீதான படையெடுப்புக்கு நேச நாட்டு உத்தியாளர்கள் வகுத்த மேல்நிலை உத்தியின் பகுதி. படையெடுப்பு நிகழப்போகும் இடம் குறித்து ஜெர்மானியர்களை ஏமாற்ற மேற்கொள்ளப்பட்ட முயற்சிகளுக்கு பாடிகார்ட் நடவடிக்கை என்று குறிப்பெயரிடப்பட்டிருந்தது.  

இரண்டாம் உலகப் போர் தொடங்கி நான்கு ஆண்டுகளுக்குப் பின்னர் ஜெர்மனியை வீழ்த்த மேற்கு ஐரோப்பா மீது கடல்வழியாகப் படையெடுக்க வேண்டுமென்று நேச நாட்டுத் தலைவர்கள் முடிவு செய்தனர். மேற்கில் ஒரு படையெடுப்பு நிகழும் என்பதை ஜெர்மானிய உத்தியாளர்களும் உணர்ந்திருந்தனர். இந்த படையெடுப்பு எப்போது எங்கு நிகழும் என்பதை ஜெர்மானியர்கள் ஊகிக்க முடியாமல் அவர்களைத் திசைதிருப்ப நேச நாட்டு உத்தியாளர்கள் முயற்சிகளை மேற்கொண்டனர். ஆரம்பத்தில் இந்த முயற்சிக்கு ஜெயில் திட்டம் (Plan Jael) என்று குறிப்பெயரிடப்பட்டிருந்தது. (ஜெயில் விவிலியத்தின் பழைய ஏற்பாட்டில் வரும் ஒரு பாத்திரம்). பின்னர் 1943ல் நிகழ்ந்த டெஹ்ரான் மாநாட்டில் சர்ச்சில் ஸ்டாலினிடம் கூறிய பின் வரும் வார்த்தைகளை அடிப்படையாகக் கொண்டு “பாடிகார்ட்” (மெய்க்காப்பாளர்) நடவடிக்கை என்று பெயர்மாற்றம் செய்யப்பட்டது:  

பாடிகார்ட் நடவடிக்கைக்கு மூன்று முக்கிய இலக்குகள் இருந்தன:  
1. கடல்வழிப் படையெடுப்பு பிரான்சின் பா டீ கலே பகுதியில் நிகழும் என்று ஜெர்மானியப் போர்த் தலைமையகத்தை நம்ப வைப்பது. இதன் மூலம் உண்மையில் படையெடுப்பு நிகழ்ப்போகும் நார்மாண்டிப் பகுதியிலிருந்து படைகளை ஜெர்மானியர்கள் கலே பகுதிக்கு நகர்த்துவர்; கலே பகுதியிலேயே தங்கள் பாதுகாப்பு ஏற்பாடுகளை பலப்படுத்துவர்.
1. ஜெர்மானியர்களால் படையெடுப்பு நிகழப்போகும் நாள் நேரம் எப்போது என்று கணிக்க முடியாது செய்தல்
1. படையெடுப்பு நிகழ்ந்த பின்னர், அடுத்த பதினான்கு நாட்களுக்கு ஜெர்மானியர்கள் தங்கள் பாதுகாப்பு படைப்பிரிவுகளில் பெரும்பாலானவற்றை பாஸ் டே கலேக்கு கிழக்கிலேயே நிறுத்தி வைக்கும்படி செய்தல்.

இந்நடவடிக்கை ஃபார்ட்டிடியூட் நடவடிக்கை, செப்பலின் நடவடிக்கை, அயர்ன்சைட் நடவடிக்கை என பல பிரிவுகளாகப் பிரிக்கப்பட்டிருந்தது.
# ஸ்டீவ் டேவிஸ்



**ஸ்டீபன் ஜேம்ஸ் டேவிஸ்** (Stephen James Davis, பிறப்பு:9 ஏப்ரல் 1952), பன்னாட்டுத் துடுப்பாட்ட அவையின் மேற்தட்டு நடுவர் குழுவைச் சேர்ந்த ஓர் ஆத்திரேலிய துடுப்பாட்ட நடுவர். இவர் 2008 ஏப்ரலில் பன்னாட்டுத் துடுப்பாட்ட அவையின் மேற்தட்டு நடுவர் குழுவில் இணைக்கப்பட்டார்.
# குவாறிக் குடா பூங்கா

நகரில் உள்ள குவாறி குடா பூங்காவின் காட்சி]]  

**குவாறி குடா பூங்கா** (Quarry Bay Park) ஒரு சிறிய பூங்காவாகும். இது ஹொங்கொங்கில், ஹொங்கொங் தீவின், கிழக்கு மாவட்டத்தில் குவாறி குடா எனும் நகரில் அமைந்துள்ளது. இந்த பூங்கா குவாறி குடா நகரத்தில் வாழும் மக்களுக்கான தேகப்பயிற்சி, விளையாட்டு, முசுப்பாறல், உலாவுதல் போன்றக் காரணங்களின் தேவைக்காக ஹொங்கொங் அரசாங்கம், தமது கட்டுப்பாட்டின் கீழியங்கும் ஓய்வாற்றல் மற்றும் பண்பாட்டுச் சேவைகள் திணைக்களம் ஊடாக பராமறிக்கப்பட்டு வருகிறது.  

## திறந்துவைப்பு
இந்த குவாறிக் குடா பூங்கா 1994 யூன் 17 ஆம் திகதி திறந்து வைக்கப்பட்டது. இதன் நிலப்பரப்பளவு 9.79 ஆகும்.
# சோட்டா பீம்


**சோட்டா பீம்** *(**Chhota Bheem**)* என்பது போகோ தொலைக்காட்சியில்; ஒலிபரப்பப்படும் அடைபட (animated) நிகழ்ச்சி ஆகும். இத் தொடர் ராஜ் விசுவநாதா என்பவரால் துவங்கப்பட்டது. இக்கதையின் நாயகன் பீம், கற்பனையான இந்தியச் சிற்றூரான தோலக்பூர் எனும் ஊரில் வசிப்பதாகக் காட்டப்பட்டுள்ளது அங்கிருக்கும் மக்களின் பிரச்சனைகளத் தனது வீரத்தினாலும், அரிவுக் கூர்மையினாலும் காப்பாற்றுவதாக காட்சிகள் அமைக்கப்பட்டிருக்கும். சுட்கி எனும் சிறுமி, ராஜு எனும் சிறுவன் மற்றும் ஜக்கு எனும் குரங்கு ஆகியோர் பீமின் நண்பர்களாவர்.  

லட்டு சாப்பிட்டதும் பீமின் ஆற்றல் அதிகரிப்பது போல் சித்தரிக்கப்பட்டுள்ளது. இத்‌ தொடரில் பேசப்படும் ஆங்கிலம் இந்திய ஆங்கிலமாக இருப்பதுடன் குழந்தைகளுக்கும் வெகு எளிதாகப் புரிகிறது. தோலக்பூரின் அரசர் இந்திரவர்மனும் அவரது மகள் இந்துமதியும் பீம் மீது முழு நம்பிக்கை உடையவர்கள்.  

காலியா எனும் குண்டுப் பையனும் தோலக்பூரிலே வசிப்பவன். இவனுக்கு பீமின் புகழைக் கண்டு பொறாமை உண்டு. இவனது கூட்டாளிகள் போலு மற்றும் டோலு எனும் இரட்டை சகோதரர்கள், பீமை தோற்கடிக்க விரும்பும் காலியாவுக்காக திட்டங்களை வகுப்பதும் அத்திட்டங்கள் தோல்வி அடைவதுமாக இதில் காட்டப்படுகிறார்கள்.  

ஆனால் இவர்கள் ஏழு பேருமே , தாங்கள் வாழும் தோலக்பூரில் பிரச்சனைகள் தோன்றும் பொழுது ஒன்றினைவதாகவும் சித்தரிக்கப்படுகிறார்கள்.  

## கதாபாத்திரங்கள்

- பீம் (சோட்டா பீம்) - கதாநாயகன்

- சுட்கி - பீமின் தோழி

- ராஜு - பீமின் நண்பர்

- ஜக்கு (குரங்கு) - பீமின் நண்பர்

- காலியா - பீமின் மீது பொறாமை கொண்ட நண்பன்

- போலு - காலியாவின் கூட்டாளி

- டோலு - காலியாவின் கூட்டாளி

- இந்துமதி - தோலக்பூரின் இளவரசி

- இந்திரவர்மன் - தோலக்பூரின் ராஜா

- டுன் டுன் (ஆன்ட்டி) - சுட்கியின் தாய்
# வார்ப்புரு:Infobox Christian denomination


## Usage
To use this template, simply copy and paste the following text into the article and fill in any of the parameters. Only "name" is required.  
<pre></pre>  

## Parameters
An explanation of what each parameter is. For more information, ask on the talk page.  
1. name = the name of the denomination
1. caption_background = if on, the title will appear with a purple background. Default is on.
1. image = any image associated with the denomination (logo)
1. imagewidth = width of image, default "." Recommend under . Used when available image is low-resolution.
1. imagealttext = alternative text to be displayed describing image.
1. caption = a caption for the image
1. main_classification = (Roman-Catholic, Protestant, Eastern-Orthodox, etc.)
1. orientation = (main theology, i.e. Calvinism, Arminianism, Baptist, etc.)
1. theology = (main theology, i.e. Calvinism, Arminianism, Baptist, etc.)
1. polity = the appropriate ecclesiastical polity
1. governance = the appropriate ecclesiastical polity
1. structure = organizational structure for groups that do not employ a standard ecclesiastical polity
1. leader/moderator = the religious leader or moderator of the denomination
1. leader = the religious leader of the denomination
1. director = if the denomination's organization is controlled by a director
1. fellowships = names of distinct fellowships within the denomination
1. associations = names of inter-denominational associations the church is part of; eg. International Conference of Reformed Churches
1. area = geographical area, eg. North America and யப்பான்
1. founder = the original founder
1. founded_date = date of founding
1. founded_place = location of founding
1. separated_from = separation from (denomination)
1. parent = if the denomination branched off of a parent denomination
1. merger = if the denomination was the result of a merge
1. separations = names of denominations that have split off from this denomination
1. hospitals = number of church-operated hospitals
1. nursing_homes = number of church-operated nursing homes
1. aid = name of humanitarian aid organization run by the church, like Adventist Development and Relief Agency
1. congregations = number of congregations
1. members = number of members
1. ministers = number of ministers/priests/pastors/...
1. missionaries = number of missionaries
1. temples = number of temples
1. primary_schools = number of church-operated primary schools
1. secondary_schools = number of church-operated secondary/high schools
1. tax_status = tax classification (e.g., Internal Revenue Service 501c3 or equivalent) of the main body
1. tertiary = number of church-operated tertiary level colleges or universities
1. other_names = alternative name or names by which the denomination is/was known
1. website = official website
1. footnotes = any footnotes

## Example
<pre></pre></noinclude>
# கோவை அய்யாமுத்து



**கோவை அய்யாமுத்து** (*Kovai Ayyamuthu*) இந்தியாவைச் சேர்ந்த ஒரு காந்தியவாதியும் சுதந்திரப் போராட்ட வீரரும் ஆவார். ஓர் எழுத்தாளராகவும் இயங்கிய இவர் கோவை காதர் அய்யாமுத்து என்ற பெயராலும் அறியப்படுகிறார். 1898 ஆம் ஆண்டு டிசம்பர் மாதம் இவர் பிறந்தார். இந்திய தேசிய காங்கிரசின் தீவிர உறுப்பினராகவும், சர்வோதயா இயக்கத்தின் முக்கிய தலைவர்களில் ஒருவராகவும் இருந்தார். இந்திய சுதந்திரப் போராட்டத்தில் பங்கேற்றார் இவரது எழுத்துக்கள் சுதந்திர இயக்கத்திற்கு பங்களித்தன. சுதந்திரப் போராட்டத்தில் ஈடுபட்டதற்காக பலமுறை சிறை சென்றார். 1975 ஆம் ஆண்டு டிசம்பர் மாதம் 21 ஆம் தேதியன்று இவர் காலமானார்.  

## வாழ்க்கை மற்றும் தொழில்
அய்யாமுத்து இன்றைய திருப்பூர் மாவட்டம் காங்கயம் தாலுகாவில் அங்கண்ணன் கவுண்டர் மற்றும் மரக்கால் ஆகியோருக்கு மகனாகப் பிறந்தார். இவருக்கும் கோவிந்தம்மாளுக்கும் 1921ஆம் ஆண்டு திருமணம் நடைபெற்றது. அய்யாமுத்து சர்வோதயா இயக்கத்தின் முக்கிய தலைவராக இருந்தார். ஈ.வி.ஆர் பெரியாரின் நல்ல நண்பராக இருந்ததால், சி.ராசகோபாலாச்சாரியார் வழிகாட்டியாக இருந்தார்.  

இவருடைய மனைவி கோவிந்தம்மாளும் இவருடன் இணைந்து தீவிரமாக இயக்கத்தில் பங்கேற்றார். இருவரும் பல்வேறு போராட்டங்களில் ஈடுபட்டு பலமுறை சிறையில் அடைக்கப்பட்டனர். 1924 ஆம் ஆண்டு கோவை அய்யாமுத்து வைக்கம் சத்தியாகிரகத்தில் கலந்து கொண்டார். கோயம்புத்தூர் மண்டலத்தில் கதர் அமைப்பிலும் முக்கியப் பங்காற்றினார். சுதந்திரத்திற்குப் பிறகு அய்யாமுத்து, கோவிந்தம்மாள் கோயம்புத்தூர் பொள்ளாச்சி சாலையில் *காந்தி பண்ணையை* அமைத்தனர். தங்ககளின் வீட்டிற்கு " *ராஜாஜி இல்லம்* " என்று பெயரிட்டனர்.
# இலங்கையில் தமிழில் வெளிவந்த பிறமொழி இலக்கிய நூல்கள்



பிறமொழி கவிதைகள், பிறமொழி கவிதா நாடகங்கள், காவியங்கள், சிறுகதைகள், நாவல்கள் ஆகியன தமிழ் மொழியில் மொழிபெயர்க்கப்பட்டு, இடைக்கிடையே வெளியிடப்பட்டுள்ளன. அவ்வாறு வெளிவந்த நூல்களின் பட்டியல் ஆண்டு ரீதியாக கீழே தொகுக்கப்பட்டுள்ளது.  

## ஆண்டுகள் 1951 - 1960
### ஆண்டு 1954
- *மேகதூதம்* - மகாகவி காளிதாசர் (வடமொழி மூலம்), சோ.நடராசன் (தமிழாக்கம்). 1வது பதிப்பு, 1954.

## ஆண்டுகள் 1961 - 1970
### ஆண்டு 1964
- *கிராமப் பிறழ்வு* - மார்ட்டின் விக்கிரமசிங்கவின் 'கம்பரெலிய' சிங்கள நாவலின் மொழிபெயர்ப்பு (இலங்கை சாகித்திய மண்டலம்)

## ஆண்டுகள் 1971 - 1980
## ஆண்டுகள் 1981 - 1990
## ஆண்டுகள் 1991 - 2000
### ஆண்டு 1992
- *மலையக மக்களும் எதிர்காலமும்* - புதிய ஜனநாயகக் கட்சி. சென்னை புதிய பூமி வெளியீட்டகத்துடன் இணைந்து சவுத் ஏஷியன் புக்ஸ். 1வது பதிப்பு: ஜனவரி 1992.
### ஆண்டு 1998
- *வேண்டாமா உங்களுக்கு இந்தப் பரிசுத்தமான வாழ்க்கை?* - முஹம்மது உமர் பாலன்பூரி (உர்து மூலம்), மவ்லவி எம். ரஜீன் மழாஹிரீ (தமிழாக்கம்), தாருல் இஸ்லாம் பப்ளிஷர்ஸ், 1வது பதிப்பு; மே 1998

### ஆண்டு 1999
- *ஹால* - செம்பென் ஒஸ்மான் (ஆபிரிக்க மூலம்), எஸ்.பொன்னுத்துரை (தமிழாக்கம்). தமிழினி பதிப்பகம், 1வது பதிப்பு: சூன் 1999

## ஆண்டுகள் 2001 - 2010
### ஆண்டு 2001
- *ஆபிரிக்கா கவிதைகள்* - சோ.பத்மநாதன், ஆபிரிக்கா கருப்பினத்தவர்களின் ஆக்கங்களின் ஆங்கில வழியான மொழிபெயர்ப்புக் கவிதைகள்.
- *களத்திலே வீழ்வோம்* - வி.பி. ஜோசப் (புனைபெயர்: குழல் அருளாளன்). பன்நாட்டுக் கவிதைகளின் ஆங்கில வழி மூல தமிழாக்கம்.
- *மறப்பதற்கு அழைப்பு* பிறமொழிக் கவிதைகள் - சி. சிவசேகரம். தேசிய கலை இலக்கியப் பேரவை, 1வது பதிப்பு: பெப்ரவரி 2003. .

### ஆண்டு 2006
- *மனம் மாறிய எறும்பி* – பிறியங்கிக்கா (தமிழாக்கம் ரூபராஜ் தேவதாசன்): தங்கொட்டுவ, வாசனா பதிப்பகம்
- *குட்டி முயலின் அதிசயப் பயணம்* - தீப்தி மங்களா ராஜபக்ச (தமிழாக்கம் ரூபராஜ் தேவதாசன்), தங்கொட்டுவ:
- *சுறுசுறுப்பான சிவப்புக் கோழி* – திலும் வீரவர்தன: (தமிழாக்கம் ரூபராஜ் தேவதாசன்), தங்கொட்டுவ: வாசனா பதிப்பகம்,
- *நெருக்கடியின் கதை* - விக்டர் ஐவன். மகரகம: ராவய பப்ளிஷர்ஸ், 1வது பதிப்பு: ஓகஸ்ட் 2006.

### ஆண்டு 2007
- *அனசன் கதைகள்* - ஹான்ஸ் கிரிஸ்டியன் அனசன் (டேனிஷ் மூலம்), த. தர்மகுலசிங்கம் (தமிழாக்கம்) மித்ர வெளியீடு, 1வது பதிப்பு: ஜுலை 2007,
- *நகையகம்* - கறொல் வொய்திவா (போலிஷ் மூலம்), அருட்திரு நீ.மரியசே வியர் (மொழிபெயர்ப்பு). திருமறைக் கலாமன்றம், 1வது பதிப்பு: 2007.
- *என் வாழ்க்கை ஓர் அழகான கதை* - ஹான்ஸ் கிரிஸ்டியன் அனசன் (டேனிஷ் மூலம்). த.தர்மகுலசிங்கம் (தமிழாக்கம்). சென்னை மித்ர வெளியீடு, 1வது பதிப்பு: ஜுலை 2007. .

### ஆண்டு 2010
- *பட்டுப்பூச்சியின் பின்னுகை போலும்* - கெக்கிராவ சுலைஹா (2010 தமிழியல் விருது பெற்றது)

- நூல்தேட்டம்: தொகுதி 01 முதல் 06 வரை - என். செல்வராஜா (இலண்டன்) , , .
- இலங்கை எழுத்தாளர்கள், ஊடகவியலாளர்கள், கலைஞர்களின் விபரத்திரட்டு: தொகுதி 01 முதல் 10 வரை - பீ. எம். புன்னியாமீன், , , , , , , , , ,
- இவர்கள் நம்மவர்கள் பாகம் 01 முதல் 05 வரை - பீ. எம். புன்னியாமீன், , , , ,
- இலங்கை தேசிய நூற்பட்டியல் - தேசிய நூலக ஆவணவாக்கல் மத்திய நிலையம்: ISSN 0253- 8229
- **பயனர்களால் பார்க்கப்படும் நூல்கள்**

.
# 19ம் நூற்றாண்டு இலங்கை எழுத்தாளர்களின் தமிழ் நூல்கள்



19ம் நூற்றாண்டில் மத்திய பகுதியிலும், பின்னரைப் பகுதியிலும் இலங்கையில் சில தமிழ்நூல்கள் எழுதி வெளியிடப்பட்டுள்ளன. அவ்வாறு எழுதப்பட்ட நூல்கள் கீழே பட்டியலிடப்பட்டுள்ளன.  

## ஆண்டுகள் 1881 - 1890
### ஆண்டு 1881
### ஆண்டு 1882
- *ஸ்ரீலஸ்ரீ நல்லூர் ஆறுமுகநாவலர் சரித்திரம்* - வே.கனகரத்தின உபாதியாயர் (மூலம்), வை. இ. கனகரத்தினம் (பதிப்பாசிரியர்) 1வது பதிப்பு: 1882. மீள்பதிப்பு: கார்த்திகை 1994

### ஆண்டு 1883
### ஆண்டு 1884
### ஆண்டு 1885
- *அசன்பேயுடைய கதை* - சித்திலெவ்வை மரைக்கார், 1ம் பதிப்பு, 1885, மீள் பதிப்புகள் 1890, 1974, 1990, 2010

### ஆண்டு 1886
### ஆண்டு 1887
### ஆண்டு 1888
### ஆண்டு 1889

### ஆண்டு 1890
## ஆண்டுகள் 1891 - 1900
### ஆண்டு 1891
- *ஊசோன் பாலந்தை கதை* - திருகோணமலை எஸ். இன்னாசித்தம்பி, 1891

### ஆண்டு 1892
### ஆண்டு 1893
### ஆண்டு 1894
### ஆண்டு 1895
- *நகுலமலைக் குறவஞ்சி நாடகம்* - நா.விசுவநாத சாஸ்திரிகள். (மூலம்), அ.குமாரசுவாமிப் புலவர் (பரிசோதித்தவர்). யாழ்ப்பாணம்: அராலியூர் ச.க.கணேசக் குருக்கள், 1வது பதிப்பு, மன்மத வருடம் (1895). (கொக்குவில்: சோதிடப் பிரகாசயந்திரசாலை). 59 பக்கம், விலை: சதம் 30.
- * மோகனாங்கி* - தி. த. சரவணமுத்துப்பிள்ளை, 1895

### ஆண்டு 1896
### ஆண்டு 1897
### ஆண்டு 1898
### ஆண்டு 1899
### ஆண்டு 1900
- நூல்தேட்டம்: தொகுதி 01 முதல் 06 வரை - என். செல்வராஜா (இலண்டன்)
- இலங்கை தேசிய நூற்பட்டியல் - தேசிய நூலக ஆவணவாக்கல் மத்திய நிலையம்: ISSN 0253- 8229
- பயனர்களால் பார்க்கப்படும் நூல்கள்
# 3



கிபி ஆண்டு **3** (**III**) என்பது ஜூலியன் நாட்காட்டியில் திங்கட்கிழமை அல்லது செவ்வாய்க்கிழமையில் தொடங்கிய சாதாரண ஆண்டு ஆகும். அக்காலத்தில் இவ்வாண்டு "லாமியா மற்றும் செர்விலியசு ஆகியோரின் ஆட்சி ஆண்டு" (*Year of the Consulship of Lamia and Servilius*) எனவும், "ஆண்டு 756" (பண்டைய உரோமன் அப் ஊர்பி கொண்டிட்டா நாட்காட்டியில்) எனவும் அழைக்கப்பட்டது. நடுக் காலப்பகுதி முதல் ஐரோப்பாவில் அனோ டொமினி ஆண்டுகள் அறிமுகப்படுத்தப்பட்ட பின்னரே இவ்வாண்டுக்கு 3 என அழைக்கும் முறை நடைமுறைக்கு வந்தது. கிறித்தவ பொது ஆண்டு முறையில் இது மூன்றாவது ஆண்டாகும். இதற்கு முந்தைய ஆண்டு கிபி 2 ஆகும்.  

## நிகழ்வுகள்
<onlyinclude>  
### இடம் வாரியாக
#### ரோமப் பேரரசு
- ஆகுஸ்டசின் ஆட்சி 10 ஆண்டு காலத்துக்கு நீடிக்கப்பட்டது.
- ஆகுஸ்டஸ் தனது பேரன் கையசு சீசரை தனது நேரடி வாரிசாக்கும் நோக்கில் தத்தெடுத்தான். கையசு கிழக்கு நாடுகளுக்கு சிறப்புத் தூதரராக அனுப்பப்பட்டான்.
- லூசியசு லாமியா, மார்க்கஸ் மெசாலினசு ஆகியோர் ரோமப்பேரரசின் ஆட்சியாளர்களாக நியமிக்கப்பட்டனர்.

#### ஐரோப்பா
- மார்க்கொமானி அரசன் மார்பொட் என்பவனின் கீழ் ஐந்து செருமனிய இனங்கள் ஒன்றுபட்டன. இவ்விணைப்பு ரோமப் பேரரசுக்கு ஒரு அச்சுறுத்தலாக அமைந்தது. இவ்வினங்கள் பின்னர் சிலேசியா, சாக்சொனி ஆக உருவெடுத்தன.
</onlyinclude>  
## பிறப்புகள்
- பான் பியாவோ, சீன வரலாற்றாசிரியர், (இ. 54)
# ரொட் டக்கர்



**ரொட்னி ஜேம்ஸ் டக்கர்** (*Rodney James Tucker*, பிறப்பு: 28 ஆகத்து 1964, ஆபர்ன், சிட்னி, நியூ சவுத் வேல்ஸ்) பன்னாட்டுத் துடுப்பாட்ட அவையின் மேற்தட்டு நடுவர் குழுவைச் சேர்ந்த ஓர் ஆத்திரேலிய துடுப்பாட்ட நடுவர். இவர் 2010 ஏப்ரலில் பன்னாட்டுத் துடுப்பாட்ட அவையின் மேற்தட்டு நடுவர் குழுவில் இணைக்கப்பட்டார்.
# பில்லி பௌடன்


**பிரென்ட் பிரேசர் "பில்லி" பௌடன் ** (Brent Fraser "Billy" Bowden, பிறப்பு ஏப்ரல் 11, 1963) நியூசிலாந்தைச் சேர்ந்த ஓர் பன்னாட்டுத் துடுப்பாட்ட நடுவர். தற்போதைய பன்னாட்டுத் துடுப்பாட்ட அவையின் மேற்தட்டு நடுவர் குழுவில் இடம் பெற்றுள்ளார். இவரது சுவையான சைகைகளுக்காகப் புகழ்பெற்றவர். துடுப்பாட்டக்காரராக துவங்கிய பில்லி முடக்கு வாதத்தால் பாதிக்கப்பட்ட பின்னர் நடுவராகப் பணியாற்றத் தொடங்கினார். முடக்கு வாதத்தால் விரல்களை நேராக நீட்டுவது பெளடனுக்கு மிகுந்த வலியினை உண்டாக்குவதால், மட்டையாளர்களை வெளியேற்ற அவர் தனது நீட்டிய ஆள்காட்டி விரலை பயன்படுத்துவதில்லை. மாறாக குறுகலான விரலையே பயன்படுத்துகிறார். இச்சைகை பார்வையாளர்கள் மத்தியில் மிகவும் பிரபலமாக உள்ளது.  

## வெளியிணைப்புகள்
- Billy Bowden at கிரிக்இன்ஃபோ.
- - Podcast site of the Beige Brigade
# ஆசத் ரவூப்


**ஆசாத் ரவூஃப் ** (*Asad Rauf*, 12 மே 1956 – 15 செப்டம்பர் 2022) பாக்கித்தானின் பஞ்சாப் மாநிலத்தில் லாகூரைச் சேர்ந்த துடுப்பாட்ட நடுவராவார். முதல்தர துடுப்பாட்டக்காரராக விளங்கியவர். பன்னாட்டுத் துடுப்பாட்ட அவையின் மேற்தட்டு நடுவர் குழுவில் 2006 முதல் 2013 வரை அங்கம் வகித்தவர். துடுப்பாட்டப் போட்டிகளில் சூதாட்டங்களில் இவர் ஈடுபட்டதாகக் கூறப்படுகிறது. 2016 பெப்ரவரியில், ரவூஃப் ஊழலில் ஈடுபட்டதாக இந்தியத் துடுப்பாட்டக் கட்டுப்பாடு வாரியம் அறிவித்து அவருக்கு ஐந்து ஆண்டுகளுக்குத் தடை விதித்திருந்தது.
# நவமி



**நவமி** என்பது சந்திரனின் இயக்கத்தை அடிப்படையாகக் கொண்ட இந்துக் காலக் கணிப்பு முறையில், 15 நாட்களுக்கு ஒரு முறை சுழற்சி முறையில் வரும் ஒரு நாளைக் குறிக்கும். இந்த நாட்கள் பொதுவாகத் "திதி" என்னும் பெயரால் அழைக்கப்படுகின்றன.அமாவாசை நாளையும், பூரணை நாளையும் அடுத்து வரும் ஒன்பதாவது திதி நவமி ஆகும். *நவ* எனும் வடமொழிச் சொல் ஒன்பது எனப் பொருள்படும். 15 நாட்களைக் கொண்ட தொகுதியில் ஒன்பதாவது நாளாக வருவதால் இந்த நாள் இப்பெயரால் அழைக்கப்பட்டது. 30 நாட்களைக் கொண்ட சந்திர மாதமொன்றில் அமாவாசைக்கு அடுத்த நாள் முதல் பூரணை ஈறாக உள்ள சுக்கில பட்சம் எனப்படும் வளர்பிறைக் காலத்தின் ஒன்பதாம் நாளும், பூரணையை அடுத்து வரும் நாளிலிருந்து அமாவாசை முடிய உள்ள கிருட்ண பட்சம் எனப்படும் தேய்பிறைக் காலத்தின் ஒன்பதாம் நாளுமாக இரண்டு முறை நவமித் திதி வரும். அமாவாசையை அடுத்துவரும் நவமியைச் சுக்கில பட்ச நவமி என்றும், பூரணையை அடுத்த நவமியைக் கிருட்ண பட்ச நவமி என்றும் அழைக்கின்றனர்.  

## வானியல் விளக்கம்
சூரியப் பாதையின் தளத்தில், புவியில் இருந்து பார்க்கும்போது சூரியனுக்கும், சந்திரனுக்கும் இடையிலான கோணம் ஒரு அமாவாசையில் 0 பாகையில் தொடங்கி அடுத்த பூரணையில் 180 பாகை ஆகிறது. அடுத்த அமாவாசைக்கு இது 360 பாகை சுற்றி மீண்டும் 0 பாகை ஆகும். இது சந்திரன் பூமியைச் சுற்றுவதால் ஏற்படுகிறது. ஒரு முழுச் சுற்றுக்காலத்தில் 30 திதிகள் அடங்குவதால் ஒரு திதி 12 பாகை (360/30) அதிகரிப்புக்கான கால அளவைக் குறிக்கும். நவமித் திதி ஒன்பதாவது திதியும் 24 ஆவது திதியும் என்பதால், சூரியனுக்கும் சந்திரனுக்கும் இடையிலான கோணம் 96 பாகையில் இருந்து 108 பாகை ஆகும் வரை உள்ள காலம் சுக்கில பட்ச நவமித் திதியும், 276 பாகையிலிருந்து 288 பாகை வரை செல்வதற்கான காலம் கிருட்ண பட்ச நவமியும் ஆகும்.  

## இந்து சமயச் சிறப்பு நாட்கள்
பொதுவாக அட்டமி, நவமியில் எக்காரியத்தைச் செய்தாலும் அது துலங்காது என்பது நம்பிக்கை. ஆனால் தீயவர்கள் செய்தால் தான் துலங்காது என்றும் சொல்லப்படுகிறது.  

இந்து சமயத்தினர்க்கு உரிய சிறப்பு நாட்கள் பல திதிகளை அடிப்படையாகக் கொண்டே வருகின்றன. நவமித் திதியில் வரும் பண்டிகைகளும், விரதங்களும் பின்வருமாறு:  

- இராமபிரான் நவமித் திதியில் பிறந்ததால் அவருடைய பிறந்த நாள் இராம நவமி என்ற பெயரில் சித்திரை மாத வளர்பிறை நவமியில் கொண்டாடப்படுகிறது.
- மகாநவமி - புரட்டாதி மாத வளர்பிறைப் பிரதமையில் தொடங்கும் நவராத்திரியின் ஒன்பதாம் நாளான நவமி மகாநவமி என்று குறிப்பிடுகின்றனர்.

## ஆதாரம்

## உசாத்துணைகள்
- இந்து மக்களுக்கு ஒரு கையேடு, அகில இலங்கை இந்து மாமன்றம், 2006.
- திரவியம், மு., இந்துசமயக் களஞ்சியம், திருமகள் நிலையம், 1995.
- Balachandra Rao, S., Indian Astronomy: An Introduction, University Press (India) Private Limited, 2002.
- Sharma, P. D., Hindu Astronomy, Global Vision Publishing House, 2004.

## காண்க
- இந்துக் காலக் கணிப்பு முறை
- பஞ்சாங்கம்
- திதி
# அலீம் தர்

**அலீம் சர்வார் தர் **(Aleem Sarwar Dar பிறப்பு சூன் 6, 1968,பாக்கித்தானின் பஞ்சாப் மாநிலத்திலுள்ள ஜங்) தற்போது பன்னாட்டுத் துடுப்பாட்ட அவையின் மேற்தட்டு நடுவர் குழுவில் அங்கம் பெறும் ஓர் துடுப்பாட்ட நடுவர். லாகூரின் இசுலாமியா கல்லூரியில் படித்துள்ள தர் முன்னதாக பாக்கித்தானில் முதல் தர துடுப்பாட்டத்தில் அல்லையிடு வங்கி,குசரன்வாலா, லாகூர் அணிகள் மற்றும் பாக்கித்தான் தொடர்வண்டி நிறுவனங்களின் துடுப்பாட்ட அணிகளில் விளையாடி உள்ளார். ஓய்விற்குப் பின்னர் நடுவர் பணியைச் சிறப்புற ஆற்றி வருகிறார்.  

## வெளியிணைப்புகள்
-
# அட்டமி



**அட்டமி** என்பது சந்திரனின் இயக்கத்தை அடிப்படையாகக் கொண்ட இந்துக் காலக் கணிப்பு முறையில், 15 நாட்களுக்கு ஒரு முறை சுழற்சி முறையில் வரும் ஒரு நாளைக் குறிக்கும். இந்த நாட்கள் பொதுவாகத் "திதி" என்னும் பெயரால் அழைக்கப்படுகின்றன. அமாவாசை நாளையும், பூரணை நாளையும் அடுத்து வரும் எட்டாவது திதி அட்டமி ஆகும். *அஷ்ட* எனும் வடமொழிச் சொல் எட்டு எனப் பொருள்படும். 15 நாட்களைக் கொண்ட தொகுதியில் எட்டாவது நாளாக வருவதால் இந்த நாள் இப்பெயரால் அழைக்கப்பட்டது. 30 நாட்களைக் கொண்ட சந்திர மாதமொன்றில் அமாவாசைக்கு அடுத்த நாள் முதல் பூரணை ஈறாக உள்ள சுக்கில பட்சம் எனப்படும் வளர்பிறைக் காலத்தின் எட்டாம் நாளும், பூரணையை அடுத்து வரும் நாளிலிருந்து அமாவாசை முடிய உள்ள கிருட்ண பட்சம் எனப்படும் தேய்பிறைக் காலத்தின் எட்டாம் நாளுமாக இரண்டு முறை அட்டமித் திதி வரும். அமாவாசையை அடுத்துவரும் அட்டமியைச் சுக்கில பட்ச அட்டமி என்றும், பூரணையை அடுத்த அட்டமியைக் கிருட்ண பட்ச அட்டமி என்றும் அழைக்கின்றனர்.  

## வானியல் விளக்கம்
சூரியப் பாதையின் தளத்தில், புவியில் இருந்து பார்க்கும்போது சூரியனுக்கும், சந்திரனுக்கும் இடையிலான கோணம் ஒரு அமாவாசையில் 0 பாகையில் தொடங்கி அடுத்த பூரணையில் 180 பாகை ஆகிறது. அடுத்த அமாவாசைக்கு இது 360 பாகை சுற்றி மீண்டும் 0 பாகை ஆகும். இது சந்திரன் பூமியைச் சுற்றுவதால் ஏற்படுகிறது. ஒரு முழுச் சுற்றுக்காலத்தில் 30 திதிகள் அடங்குவதால் ஒரு திதி 12 பாகை (360/30) அதிகரிப்புக்கான கால அளவைக் குறிக்கும். அட்டமித் திதி எட்டாவது திதியும் 23 ஆவது திதியும் என்பதால், சூரியனுக்கும் சந்திரனுக்கும் இடையிலான கோணம் 84 பாகையில் இருந்து 96 பாகை ஆகும் வரை உள்ள காலம் சுக்கில பட்ச அட்டமித் திதியும், 264 பாகையிலிருந்து 276பாகை வரை செல்வதற்கான காலம் கிருட்ண பட்ச அட்டமியும் ஆகும்.  

## இந்து சமயச் சிறப்பு நாட்கள்
பொதுவாக அட்டமி, நவமியில் எக்காரியத்தைச் செய்தாலும் அது துலங்காது என்பது நம்பிக்கை. ஆனால் தீயவர்கள் செய்தால் தான் துலங்காது என்றும் சொல்லப்படுகிறது.  

இந்து சமயத்தினர்க்கு உரிய சிறப்பு நாட்கள் பல திதிகளை அடிப்படையாகக் கொண்டே வருகின்றன. அட்டமித் திதியில் வரும் பண்டிகைகளும், விரதங்களும் பின்வருமாறு:  

- திருமாலின் அவதாரமான கண்ணன் அட்டமி நாளில் அவதரித்ததால் இந்நாள் ஜென்மாஷ்டமி அல்லது கோகுலாஷ்டமி என்ற பெயரில் கொண்டாடப்படுகிறது.
- சிவனுக்குரிய அட்டமி விரதம் - வைகாசி வளர்பிறை அட்டமி.
- கேதார கௌரி விரதம் தொடக்கம் - புரட்டாதி வளர்பிறை அட்டமி.
**நீலகண்டாஷ்டமி**  
நீலகண்டாஷ்டமி என்பது ஆடி மாதத்தில் தேய்பிறையில் வருகின்ற அஷ்டமியாகும். இந்த நாளில் தட்சிணாமூர்த்தியை வழிபாடு செய்வர். இந்த நாளில் அவரவர் விருப்ப தெய்வத்தினையும் அர்ச்சித்து வணங்கலாம்.  

## காண்க
- இந்துக் காலக் கணிப்பு முறை
- பஞ்சாங்கம்
- திதி
# முழுநிலவு

, புவியின் நடுப்பகுதியில் இருந்து தொலைவில் இருந்தது]]**முழுநிலவு, முழுமதி** அல்லது **பவுர்ணமி** என்பது புவியில் இருந்து காணும் போது நிலவு முழுமையான வெளிச்சத்துடன் தோற்றமளிக்கும் நாளாகும். வானியலின்படி, கதிரவன் மற்றும் நிலவிற்கு இடையே புவி வரும் நாளே முழுநிலவு ஆகும். அப்போது கதிரவனின் வெளிச்சம் நிலவின் முற்பக்கத்தின் மீது முழுமையாகப் பதிகிறது. ஆகவே அது ஒளிர்ந்து புவியில் இருந்து காணும்போது வட்ட வடிவில் காட்சியளிக்கிறது. அப்போது புவியில் இருந்து காண இயலாத நிலவின் பிற்பக்கம் இருளாக இருக்கும்.  

நிலவு புவியைச் சுற்றும் வட்டப்பாதை சுமார் ஐந்து டிகிரி அளவுக்குச் சாய்வாக இருக்கிறது. எனவே முழுநிலவு நாளன்று பெரும்பாலும் புவியின் நிழல் நிலவின் மீது விழுவதில்லை. அவ்வாறு விழும்போது ஏற்படும் நிகழ்வே நிலவு மறைப்பு ஆகும். முழுமையான நிலவு மறைப்பின் போது ராலே ஒளிச்சிதறல் காரணமாக நிலவு சிவப்பு நிறத்தில் தோற்றமளிப்பதால் அது சிவப்பு நிலவு என்றும் குருதி நிலவு என்றும் அழைக்கப்படுகின்றது  

இந்து சமயத்தில் திதிகள் எனப்படும் சந்திர நாட்களுள் பவுர்ணமியும் ஒன்று.  

## இந்து சமயத்தில்
இந்து சமயத்தில் பல்வேறு சிறப்பு நாட்களும் பவுர்ணமி தினத்தன்றே வருகின்றன. 12 தமிழ் மாதங்களில் வரும் பவுர்ணமி நாளின் சிறப்புகளும் விரதங்களும் இங்கு பட்டியல் இடப்பட்டுள்ளன.  

1. சித்ரா பவுர்ணமி - அனுமன் ஜெயந்தி
1. வைகாசி பவுர்ணமி - நரசிம்ம ஜெயந்தி, புத்த பூர்ணிமா, வைகாசி விசாகம்
1. ஆனிப் பவுர்ணமி - சாவித்திரி விரதம்
1. ஆடிப் பவுர்ணமி - குரு பூர்ணிமா, ஹயக்ரீவ ஜெயந்தி
1. ஆவணிப் பவுர்ணமி - ரக்சா பந்தன், ஓணம், ஆவணி அவிட்டம்
1. புரட்டாசி பவுர்ணமி - உமா மகேசுவர விரதம், பித்ரு பட்சம்
1. ஐப்பசி பவுர்ணமி -சிவபெருமானுக்கு அன்னாபிசேகம்
1. கார்த்திகைப் பவுர்ணமி - கார்த்திகை விளக்கீடு
1. மார்கழிப் பவுர்ணமி - திருவாதிரை, தத்தாத்ரேய ஜெயந்தி
1. தைப் பவுர்ணமி - தைப்பூசம்
1. மாசிப் பவுர்ணமி- மாசி மகம்
1. பங்குனிப் பவுர்ணமி - ஹோலி, பங்குனி உத்திரம்

## பௌத்தமும் முழுநிலவும்
இலங்கையில் பௌத்தர்களுக்கு முழுநிலவு புனித நாளாக விளங்குகின்றது. பௌத்தர்கள் புத்தர் பரிநிர்வாணம் அடைந்த தினமாக ஒவ்வொரு முழுநிலவன்றும் வழிபாடு, தான தர்மங்கள் செய்கின்றனர். ஆகவே ஒவ்வொரு முழுநிலவு நாட்களும் இலங்கையில் அரசு விடுமுறை தினமாகும்.
# முல்லைப் பெரியாறு பிரதான கால்வாய்



**முல்லை பெரியாறு பிரதானக் கால்வாய்**, மதுரை, திண்டுக்கல் மாவட்ட பகுதிகளின் விவசாய தேவைகளை நிறைவேற்றுவதற்காக முன்னாள் முதலமைச்சர் காமராஜர் ஆட்சி காலத்தில் சிமெண்டால் கட்டப்பட்ட நீர்ப்பாசன கால்வாய் ஆகும். முல்லைப் பெரியாறு அணையில் இருந்து வைகை அணைக்கு பயணமாகும் தண்ணீர் திண்டுக்கல் மாவட்டம் அணைப்பட்டி கிராமம் அருகே வைகை ஆற்றில் இருந்து பிரித்து விடப்படுகிறது. இந்த கால்வாய் அதன் பிறகு மதுரை மாவட்ட எல்லைக்குள் நுழைந்து மட்டப்பாறை, வாடிப்பட்டி, அலங்காநல்லூர், கள்ளந்திரி ஆகிய ஊர்களை கடந்து மேலூர் வரை செல்கிறது. இடையில் நூற்றுக்கும் மேலான இக்கால்வாய் இடையில் உள்ள கிராமங்கள் அனைத்திற்கும் ஜீவாதாரமாக விளங்குகிறது. இந்த கால்வாய் மூலம் பெறப்படும் நீரால் பெரும்பாலும் நெல் விவசாயமும் அதை தவிர்த்து கரும்பு, வாழை, தென்னை போன்ற விவசாயமும் செய்யப்படுகிறது.
# காமினி ராய்



**காமினி ராய்** (அக்டோபர் 12, 1864 – செப்டம்பர் 27, 1933) ஒரு முன்னணி வங்காளப் பெண் கவிஞர், சமுதாயப் பணியாளர் மற்றும் பெண்ணியவாதி. இவர் இந்தியாவின் முதல் பெண் முதுகலைச் சிறப்புப் பட்டதாரி ஆவார்.  

## வாழ்க்கைக் குறிப்பு
காமினி ராய் கிழக்கு வங்காளத்தில் பேக்கர்குஞ்ச் மாவட்டத்தைச் சேர்ந்த வசந்தா கிராமத்தில் அக்டோபர் 12, 1864ல் பிறந்தார். இப்பொழுது அந்த ஊர் வங்காளதேசத்தில் பாரிசால் மாவட்டத்திலுள்ளது. காமினி கொல்கத்தாவிலுள்ள பெத்தூன் பள்ளியில் படித்தார். 1880ல் நுழைவுத் தேர்வில் வெற்றிபெற்று பெத்தூன் கல்லூரியில் 1883ல் எஃப். ஏ (ஃபர்ஸ்ட் ஆர்ட்ஸ்) பட்டம் பெற்றார். 1886ல் அதே கல்லூரியில் சமசுகிருதத்தில் சிறப்புப் பட்டம் படித்து முடித்தார். இந்தியாவிலேயே சிறப்புப் பட்டம் பெற்ற முதல் பெண் இவர் தான். பெத்தூன் கல்லூரியில் ஆசிரியராகப் பணியைத் தொடங்கினார். |source= காளிதாஸ் நாக்}}  

## சமுதாயப் பணிகள்
### பெண்ணியவாதியாக
பெண்களுக்குக் கல்வி என்பது அறவே மறுக்கப்பட்டிருந்த அந்தக் காலத்தில் காமினி ராய் ஒரு பெண்ணியவாதியாக விளங்கினார். இவருடன் பெத்தூன் பள்ளியில் படித்த அபலா போஸ் காமினி ஒரு பெண்ணியவாதியாவதற்குத் தூண்டுதலாய் இருந்தவர். காமினி ராய், பன்முக முன்னேற்றமும் திறமைகளை வளர்ப்பதும்தான் பெண் கல்வியின் நோக்கமாக அமைய வேண்டுமென கல்கத்தாவிலுள்ள ஒரு பள்ளியில் பேசும்போது கூறினார்.  

*தி ஃப்ரூட் ஆஃப் தி ட்ரீ ஆஃப் நாலெட்ஜ்* என்ற வங்காளக் கட்டுரையில் அவர் கூறியது,  

காமினி ராய், 1921ல் பாங்கிய நாரி சமாஜின் சார்பில் மிருணாளினி சென், குமுதினி மித்ரா (பாசு) ஆகியோருடன் சேர்ந்து பெண்களின் வாக்குரிமைக்காகப் போராடினார். 1925ல் பெண்களுக்கு வாக்குரிமை கிடைத்தது. 1926ல் முதல் முறையாக வங்காளப் பெண்கள் வாக்களித்தனர். 1922-23 இல் பெண் தொழிலாளர் விசாரணை ஆணையத்தின் உறுப்பினராக இருந்தார்.  

### இலக்கியவாதியாக
பிற எழுத்தாளர்களையும் கவிஞர்களையும் ஊக்குவிப்பதில் காமினி ஆர்வம் கொண்டிருந்தார். பாரிசாலில் வாழ்ந்த சுஃபியா கமல் என்ற இளம் பெண் தனது எழுத்துப் பணியைத் தொடர ஊக்கப்படுத்தினார். 1930ல் வங்காள இலக்கிய மாநாட்டிற்கு தலைவராக இருந்தார். 1932-33ல் பாங்கிய சாகித்திய பரிட்சத்தின் துணைத் தலைவராக இருந்தார்.  

இவர் 1909ல் தனது கணவரை இழந்தார். கணவரது மரணம் இவரை மிகவும் பாதித்தது. அத்துயரம் இவரது கவிதைகளிலும் பிரதிபலித்தது. ரவீந்திரநாத் தாகூரின் படைப்புகளிலும் சமசுகிருத இலக்கியத்திலும் மிகுந்த ஈடுபாடு கொண்டிருந்தார். கொல்கத்தாப் பல்கலைக்கழகம் *ஜகத்தாரிணி தங்கப்பதக்கம்* வழங்கி இவரைக் கெளரவித்தது.  

காமினி ராய் தனது கடைசிகாலத்தில் சில ஆண்டுகள் ஹசாரிபாக் என்ற சிறிய நகரத்தில் வாழ்ந்தார். அங்கு மகேஷ் சந்திர கோஷ், திரேந்திரநாத் சௌத்ரி போன்ற அறிஞர்களுடன் இலக்கியம் மற்றும் பிற தலைப்புகளில் கலந்துரையாடுவதில் தனது நேரத்தைக் கழித்தார்.  

## படைப்புகள்
இவரது இலக்கியப் படைப்புகளில் குறிப்பிடத்தக்கவை:  

- மகா ஸ்வேதா
- புண்டோரிக்
- பெளராணிகி
- தீப் ஓ தூப்
- ஜீவன் பதே
- நிர்மால்யா
- மால்யா ஓ நிர்மால்யா
- அசோக் சங்கீத்
- குஞ்சன் (குழந்தைகளுக்கானது)
- பாலிக சிக்கார் ஆதர்ஷா ( கட்டுரைப் புத்தகம்)
# டோனி ஹில்

**அந்தோணி லாயிட் ஹில் **(Anthony Lloyd Hill) (பிறப்பு சூன் 26, 1951, ஆக்லாந்து), பரவலாக **டோனி ஹில்**என்று அறியப்படுபவர், நியூசிலாந்தின் பன்னாட்டுத் துடுப்பாட்ட நடுவர்களில் ஒருவர். தற்போதைய பன்னாட்டுத் துடுப்பாட்ட அவையின் மேற்தட்டு நடுவர் குழுவில் அங்கத்தினராக உள்ளார்.  

இவரது முதல் பன்னாட்டு அலுவல் நியூசிலாந்திற்கும் சிம்பாப்வேக்கும் இடையே மார்ச்சு 1998ஆம் ஆண்டு நேப்பியரில் நடந்த ஒருநாள் துடுப்பாட்டப் போட்டியில் துவங்கியது. பணியாற்றிய முதல் தேர்வு திசம்பர் 2001ஆம் ஆண்டு நியூசிலாந்து அணிக்கும் வங்காளதேசத் துடுப்பாட்ட அணிக்கும் ஹமில்டனில் நடந்த போட்டியாகும்.  

அவர் பன்னாட்டுத் துடுப்பாட்ட நடுவர் குழுவில் பணியாற்றியபோது நடுநிலை நடுவராக நியூசிலாந்திற்கு வெளியே அலுவல்கள் கொடுக்கப்பட்டார். அவற்றில் குறிப்பிடத்தக்கவையாக மார்ச்சு 2006ஆம் ஆண்டு யோகன்னசுபெர்க்கில் நடந்த தென்னாபிரிக்கா அணிக்கும் ஆத்திரேலியா அணிக்கும் இடையேயான மூன்றாவது தேர்வுப் போட்டியில் நடுவராக இருந்ததும் செயின்ட்.கிட்சில் 2007ஆம் ஆண்டு உலக கிண்ணத்தில் மூன்று பிரிவு ஏ ஆட்டங்களில் அலுவல் புரிந்ததுமாகும்.  

2009ஆம் ஆண்டு ஹில் பன்னாட்டுத் துடுப்பாட்ட அவையின் மேற்தட்டு நடுவர் குழுவில் நியமிக்கப்பட்டார்.  

## பன்னாட்டு நடுவராக புள்ளிவிவரம்
3 ஆகத்து 2010 தரவுகளின்படி:  

| முதல் | கடைசி | மொத்தம் |  |  |
| --- | --- | --- | --- | --- |
| **தேர்வுகள்** | நியூசிலாந்து எதிர் வங்காளதேசம் - செட்டான் பூங்கா, ஹமில்டன், திசம்பர் 2001 | ஆத்திரேலியா எதிர் இங்கிலாந்து - மெல்பேர்ண் துடுப்பாட்ட மைதானம், மெல்பேர்ண், திசம்பர் 2010 | 20 |  |
| **ஒ.ப.துகள்** | நியூசிலாந்து எதிர் சிம்பாப்வே - மெக்லீன் பூங்கா, நேப்பியர், மார்ச்சு 1998 | நியூசிலாந்து எதிர் ஆத்திரேலியா - மெக்லீன் பூங்கா, நேப்பியர், மார்ச்சு 1998 | 76 |  |
| **டி20கள்** | நியூசிலாந்து எதிர் ஆத்திரேலியா - ஈடன் பூங்கா, ஆக்லாந்து, பிப்ரவரி 2005 | இங்கிலாந்து எதிர் அயர்லாந்து - பிராவிடன்சு அரங்கம்,பிராவிடன்சு, மே 2010 | 16 | } |
# வங்காளதேச துடுப்பாட்ட வாரியம்



**வங்காளதேச துடுப்பாட்ட வாரியம் ** (Bangladesh Cricket Board, BCB), முன்னதாக வங்காளதேச துடுப்பாட்டக் கட்டுப்பாடு வாரியம், வங்காளதேசத்தில் துடுப்பாட்டத்தை நிர்வகிக்கின்ற முதன்மை அமைப்பாகும். தாக்காவில் தலைமையகத்தைக் கொண்டு வங்காளதேசத்தில் நடைபெறும் அனைத்து வகை துடுப்பாட்ட போட்டிகளையும் துடுப்பாட்ட அரங்குகளையும் கண்காணிப்பதுடன் வங்காளதேசத் துடுப்பாட்ட அணியின் தேர்வையும் மேலாண்மை செய்கிறது.  

## அரங்கங்கள்

**ஒ.ப.து. & தேர்வு அரங்கங்கள்**  
1. சேர்-இ-பங்களா துடுப்பாட்ட அரங்கம், மிர்பூர், தாக்கா
1. நாராயண்கஞ்ச் ஓஸ்மானி அரங்கம், ்பாதுல்லா, நாராயண்கஞ்ச்
1. சிட்டகொங் கோட்ட விளையாட்டரங்கம், சிட்டகொங்
1. சகீத் சந்து விளையாட்டரங்கம், போக்ரா

**ஒருநாள் துடுப்பாட்ட அரங்கங்கள்**  
1. குல்னா கோட்ட விளையாட்டரங்கம், குல்னா

**முந்தைய அரங்கங்கள்**  
1. பங்கபந்து தேசிய விளையாட்டரங்கம், மோதிஜீல், தாக்கா
1. எம்ஏ அசீஸ் விளையாட்டரங்கம், சிட்டகொங்

## பன்னாட்டுத் துடுப்பாட்ட அவையின் இருபது20 துடுப்பாட்டப் போட்டிகள், 2013

2013ஆம் ஆண்டு ப.து.அ இருபது20 வாகையாளர் போட்டிகளை வங்காளதேச துடுப்பாட்ட வாரியம் ஏற்று நடத்த தெரிந்தெடுக்கப்பட்டுள்ளது.  

## வெளியிணைப்புகள்
- "Tigercricket.com" - the official site of BCB
# நூர் இனாயத் கான்



**நூர் இனாயத் கான்** (*Noor Inayat Khan* அல்லது *Nora Baker*, சனவரி 1, 1914 - செப்டம்பர் 13, 1944), இந்திய முஸ்லிம் இனத்தவர். இரண்டாம் உலகப் போரின் போது பிரித்தானியாவின் சிறப்பு உளவுப் பிரிவில் (எஸ்.ஒ.இ.) ரகசிய உளவாளியாக இருந்தவர். பிரான்சை நாட்சி செருமனி கைப்பற்றியிருந்த போது பிரெஞ்சு எதிர்ப்பு இராணுவத்தினரின் உதவிக்காக அங்கு அனுப்பப்பட்டார். முதலாவது பெண் வானொலி இயக்குநராக அங்கு மாடலீன் என்ற பெயரில் பணியாற்றி லண்டனுக்கு உளவுப் பணியாற்றி வந்தார். இவர் இட்லரின் இரகசியப் படையினரால் 1943 அக்டோபர் 13 ஆம் நாள் பாரிசில் கைது செய்யப்பட்டு செருமனியில் உள்ள டேச்சு நாட்சி வதை முகாமிற்கு அனுப்பப்பட்டார். அங்கு அவர் வேறு மூன்று பெண் கைதிகளுடன் சேர்த்து 1944 செப்டம்பர் 13 ஆம் நாள் சுட்டுக் கொல்லப்பட்டார்.
# வாடிவாசல்


**வாடிவாசல்** (vadi vasal) என்பது ஜல்லிக்கட்டின் போது காளைகளை ஒவ்வொன்றாக அவிழ்த்து விடும் இடம் ஆகும். இவ்வாசலைத் தாண்டும் முன் காளைகளின் மூக்கணாங்கயிறு உள்ளிட்ட அனைத்துப் பிணைப்புகளையும் அறுத்து விடுவர். அலங்காநல்லூர் ஜல்லிக்கட்டில் வாடிவாசல் பயன்படுத்தப்படும். மாடுபிடி வீரர்கள் வாடிவாசலைப் பார்த்தபடியே இருப்பர். ஆனால் சில ஜல்லிக்கட்டு நிகழ்வுகளில் வாடிவாசல் இல்லாமல் நாலாப்பக்கங்களிலிருந்தும் மாடுகளைத் திறந்து விடும் வழக்கமும் உள்ளது. எந்தப் பக்கத்திலிருந்து காளை பாயப் போகிறது என்றே தெரியாது.  

வாடிவாசல் என்ற பெயரில் ஜல்லிக்கட்டை மையமாகக் கொண்டு சி. சு. செல்லப்பா ஒரு நாவல் எழுதியுள்ளார்.
# ஆரி முலிச்



**ஆரி முலிச்** (*Harry Kurt Victor Mulisch*, ஹாரி குர்ட் விக்டர் முலிஷ், சூலை 29, 1927 – அக்டோபர் 30, 2010) நெதர்லாந்து நாட்டைச் சேர்ந்த ஓர் புகழ்பெற்ற டச்சு எழுத்தாளர். 30க்கும் மேற்பட்ட புதினங்கள், நாடகங்கள், கட்டுரைகள், கவிதைகள் மற்றும் மெய்யியல் சிந்தனைகளை எழுதியுள்ளார்.  

போருக்குப் பிந்தைய டச்சு இலக்கியத்தில் வில்லெம் பிரடெரிக் ஹெர்மன்ஸ், கெரார்ட் ரேவ் ஆகியாருடன் "தலைசிறந்த மூவர்" எனக் கருதப்படுகிறார். அவருடைய புதினம் *த அஸ்ஸால்ட்* ஓர் திரைப்படமாக எடுக்கப்பட்டு கோல்டன் குளோப், ஆசுகார் விருதுகளைப் பெற்றது. 2007 வாக்கெடுப்பொன்றில் அவரது 1992 புதினம் *த டிஸ்கவரி ஆஃப் ஹெவன்*, "என்றைக்குமான மிகச் சிறந்த டச்சு புத்தகம்". என தெரிவு செய்யப்பட்டது.  

முலிச்சின் கண்கண்ணாடிகளும் புகைக்குழலும் மிகவும் அறியப்பட்டவை.
# 1831



**1831** (**MDCCCXXXI**) ஒரு சனிக்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய 12 நாட்கள் பின்தங்கிய ஜூலியன் நாட்காட்டியில் இவ்வாண்டு ஒரு வியாழக்கிழமையில் ஆரம்பமானது.  

## நிகழ்வுகள்
- மார்ச் 29 – ஒட்டோமான் பேரரசுக்கு எதிரான பெரும் பொசுனியக் கிளர்ச்சி ஆரம்பமானது.
- மார்ச் 30 - யாழ்ப்பாணம், மானிப்பாயில் அமெரிக்க மிஷன் கட்டிடங்கள் தீப்பிடித்து அழிந்தன.
- ஏப்ரல் 11 - உருகுவேயில் சல்சிபுதிஸ் என்ற இடத்தில் நூற்றுக்கணக்கான சருவா இனத்தவர் படுகொலை செய்யப்பட்டனர்.
- ஏப்ரல் 18 – அலபாமா பல்கலைக்கழகம் நிறுவப்பட்டது.
- சூலை 21 – பெல்ஜியத்தின் முதலாவது ஆரசனாக முதலாம் லெயோப்போல்ட் முடி சூடினார்.
- ஆகத்து 2 – பெல்ஜியத்தை பத்து நாட்களாக முற்றுகையிட்ட டச்சு இராணுவத்தினரை பிரெஞ்சு இராணுவம் தடுத்து நிறுத்தியது.
- ஆகத்து 21 – வேர்ஜீனியாவில் நாட் டர்னரின் அடிமைக் கிளர்ச்சி ஆரம்பம்.
- செப்டம்பர் 6–8 – உருசியர்கள் போலந்து தலைநகரைக் கைப்பற்றினர்.
- அக்டோபர் 23 - இலங்கைக்கான பிரித்தானிய ஆளுநராக நியமிக்கப்பட்ட சேர் ராபர்ட் வில்மொட் பதவியேற்க இலங்கை வந்தார்.
- நவம்பர் 5 - ஐக்கிய அமெரிக்காவில் அடிமைக் கிளர்ச்சியில் ஈடுபட்ட நாட் டர்னர் வேர்ஜீனியாவில் குற்றவாளியாகக் காணப்பட்டு தூக்குத் தண்டனை அறிவிக்கப்பட்டது.
- நவம்பர் 7 – பிரேசிலில் அடிமைத் தொழில் தடை செய்யப்பட்டது.
- நவம்பர் 11 - ஐக்கிய அமெரிக்காவில் அடிமைக் கிளர்ச்சியில் ஈடுபட்ட நாட் டர்னர் தூக்கிலிடப்பட்டார்.
- டிசம்பர் 27 - சார்ல்ஸ் டார்வின் உயிரினங்களின் படிவளர்ச்சிக் கொள்கை பற்றிய ஆய்வுக்காக தென்னமெரிக்கா நோக்கிப் புறப்பட்டார்.

## தேதி அறியப்படாத நிகழ்வுகள்
- யாழ்ப்பாணத்தில் மக்கள்தொகை 146,528 ஆகக் கணக்கிடப்பட்டது.
- சிட்னி மோர்னிங் ஹெரால்ட் பத்திரிகை முதன் முதலில் வெளிவந்தது.
- பிரெஞ்சுப் பயிற்சி பெற்ற முகமது அலி தலைமையிலான எகிப்தியப் படையினர் சிரியாவைக் கைப்பற்றினர்.

## பிறப்புகள்
- ஜனவரி 3 - சாவித்திரி பாய் புலே (Savitribai Phule) இந்தியாவின் முதல் பெண் ஆசிரியர் மற்றும் பெண்களுக்கென முதல் பள்ளி துவங்கியவர்.
- சூன் 13 - ஜேம்ஸ் கிளார்க் மக்ஸ்வெல், கணிதவியலாளர், இயற்பியலாளர் (இ. 1879)
- நவம்பர் 19 - ஜேம்ஸ் கார்ஃபீல்ட், ஐக்கிய அமெரிக்காவின் 20வது குடியரசுத் தலைவர் (இ. 1881)

## இறப்புகள்
- நவம்பர் 11 - நாட் டர்னர், ஐக்கிய அமெரிக்காவில் அடிமைக் கிளர்ச்சி செய்தவர் (பி. 1800)
- நவம்பர் 14 - எகல், இடாய்ச்சு மெய்யியல் அறிஞர் (பி. 1770)

## 1831 நாற்காட்டி
# செப்பலின் நடவடிக்கை



**செப்பலின் நடவடிக்கை** (*Operation Zeppelin*) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு ஏமாற்று நடவடிக்கை (deception operation). இது, நாசி ஜெர்மனியின் ஆக்கிரமிப்பிலிருந்த மேற்கு ஐரோப்பா மீதான படையெடுப்பு நிகழும் இடத்தை ஜெர்மானிய போர் உத்தியாளர்கள் கணிக்காது இருக்கவும், அவர்களது கவனத்தை வேறு இடங்களின் மீது திசை திருப்பவும் நேச நாடுகளால் மேற்கொள்ளப்பட்ட பாடிகார்ட் நடவடிக்கையின் ஒரு பகுதியாகும்.  

இந்த நடவடிக்கையில் மத்தியதரைக் கடல் பகுதியில் ஒரு நேச நாட்டு கடல்வழிப் படையெடுப்பு நிகழப்போகிறது என்று ஜெர்மானியர்களை நம்பவைக்க முயற்சிகள் மேற்கொள்ளப்பட்டன. கிரீட் தீவு, மேற்கு கிரீஸ், ரொமேனியக் கருங்கடல் கடற்கரை ஆகிய பகுதிகளில் ஏதேனும் ஒன்றில் படையெடுப்பு நிகழலாம் என்று அறிகுறிகள் உண்டாக்கப்பட்டன.
# அயர்ன்சைட் நடவடிக்கை



**அயர்ன்சைட் நடவடிக்கை** (*Operation Ironside*) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு ஏமாற்று நடவடிக்கை (deception operation). இது, நாசி ஜெர்மனியின் ஆக்கிரமிப்பிலிருந்த மேற்கு ஐரோப்பா மீதான படையெடுப்பு நிகழும் இடத்தை ஜெர்மானிய போர் உத்தியாளர்கள் கணிக்காது இருக்கவும், அவர்களது கவனத்தை வேறு இடங்களின் மீது திசை திருப்பவும் நேச நாடுகளால் மேற்கொள்ளப்பட்ட பாடிகார்ட் நடவடிக்கையின் ஒரு பகுதியாகும். இந்த நடவடிக்கையில் நேச நாட்டு கடல்வழிப் படையெடுப்பு பிரான்சின் பிஸ்கே குடா பகுதியில் போர்டோ நகர் அருகே நிகழ்ப்போவதாக ஜெர்மானியர்களை நம்ப வைக்க முயற்சிகள் மேற்கொள்ளப்பட்டன.
# பொர்தோ



**பொர்தோ** பிரான்சின் நகரங்களின் ஒன்று. தென்மேற்கு பிரான்சில் அட்லாண்டிக் கடற்கரை அருகில் கரோன் ஆற்றங்கரையில் அமைந்துள்ளது. இது ஒரு துறைமுக நகரம். இதன் மக்கள்தொகை 250,082 (2008 கணக்கு). அதன் புறநகர் மற்றும் துணை நகரங்களுடன் இணைத்து பொர்த்தோ, பொர்த்தோ மெட்ரோபோலின் மையமாக அமைகிறது; இதன் மக்கள் தொகை பிரான்சு நாட்டின் ஒன்பதாவது மிகப் பெரிய மக்கள் தொகையான 737,492(2012) ஆகும். இது அக்குவிட்டென் பகுதியின் தலைநகரம் மட்டுமல்லாமல் கிரொண்டேவின் ப்ரிஃபெக்சரும் ஆகும். இந்நகரவாசிகளை பொர்டெலைஸ்(ஆண்கள்) எனவும் பொர்டெலைசெஸ்(பெண்கள்) எனவும் அழைப்பதுண்டு. பொர்டெலைஸ் என்பது அந்த நகரத்தையோ அல்லது அதை சுற்றியுள்ள பகுதியையோ கூட குறிக்கும்.  

இந்நகரத்தின் செல்லப் பெயர் ”லா பெர்லெ டி அக்குவிட்டென்” [La perle d'Aquitaine (The Pearl of Aquitaine)] மற்றும் லா பெல் எண்டொர்மி [La Belle Endormie (Sleeping Beauty)] என்பதாகும். இது, பழைய மையத்திலுள்ள சுவர்களில் மாசுபாடினால் படிந்திருக்கக்கூடிய கருப்பு மாசினால் சூட்டப்பட்ட பெயர் ஆகும். ஆனால் தற்பொழுது, இந்நகரின் ஒரு பகுதி கிட்டத்தட்ட முற்றிலுமாக புதுப்பிக்கப்பட்டுள்ளது.  

பொர்த்தோ உலகின் மிகப் பெரிய மது தொழில் துரையின் தலையங்கம் ஆகும். இது உலகின் முக்கிய மது கண்காட்சியான வயினெக்ச்போவின் (Vinexpo) பிறப்பிடமாகும். இந்நகரம் தனது மது விற்பனையின் மூலம் ஆண்டிற்கு 14.5 பில்லியன் வரை வருமானம் ஈட்டுகிறது. பொர்த்தோ மதுவானது இவ்விடத்தில் எட்டாம் நூற்றாண்டு முதல் தயாரிக்கப்பட்டு வருகிறது என்று வரலாறு கூறுகிறது. இதன் வரலாற்று சிறப்பு மிக்க பகுதி யுனெச்கோ உலக பாரம்பரிய வரிசையில் (UNESCO World Heritage List), பதினெட்டாம் நூற்றாண்டின் “சிறந்த நகர்ப்புற மற்றும் கட்டடக்கலையின் குழுமம்” என பாராட்டப் பெற்றுள்ளது.
# இருமுனைப் போர்

**இருமுனைப் போர்** (Two-front war) என்பது ஒரு நாடு அல்லது கூட்டணி ஒரே நேரத்தில் இரு வேறு இடங்களில் வெவேறு எதிரிகளுடன் போர் நிகழ்த்துவதைக் குறிக்கிறது. இத்தகு போரில் ஈடுபடுவதால் ஏதேனும் ஒரு முனையில் கவனம் செலுத்த முடியாமல் படைகளும், போர் முயற்சியும் பிளவுபடுகிறது. இதனால் இரு முனைகளிலும் வெற்றி வாய்ப்பு குறைகிறது. மேல்நிலை உத்தியளவில் இருமுனைப் போர்களில் ஈடுபடுவது தவிர்க்கப்படவேண்டுமென்பது போரியல் உத்தியாளர்களின் பரிந்துரை.  

வரலாற்றில் பல முறை ஒரு நாடு இருமுனைப் போரில் ஈடுபட்ட எடுத்துக் காட்டுகள் உள்ளன. உரோமைப் பேரரசு இரண்டாவது ஃபொனீசியப் போரில் கார்தேஜுடனும் முதலாம் மாசிடோனியப் போரில் மாக்கடோனியவுடனும் போரிட்டது இதற்கு ஒரு எடுத்துக்காட்டு. மேலும் முதலாம் நெப்போலியனின் ஐரோப்பியப் போர்கள், முதலாம் மற்றும் இரண்டாம் உலகப் போர்களில் ஜெர்மனி ஈடுபட்ட போர்கள் இருமுனைப் போருக்கு பிற எடுத்துக்காட்டுகள்.
# ஒருங்கிணைந்த குண்டுவீச்சுத் தாக்குதல்



**ஒருங்கிணைந்த குண்டுவீச்சுத் தாக்குதல்** (*Combined Bomber Offensive*) என்பது இரண்டாம் உலகப் போரில் அமெரிக்க-பிரிட்டானிய வான்படைகள் நாசி ஜெர்மனி மீது நிகழ்த்திய தொடர் குண்டுவீச்சுத் தாக்குதலைக் குறிக்கிறது. இது இரண்டாம் உலகப் போரின் மேல்நிலை உத்தி குண்டுவீச்சுத் தாக்குதல்களில் (Strategic Bombing) ஒன்றாகும்.  

1943-44ல் ஜெர்மானிய வான்படையான லுஃப்ட்வாஃபேவை அழிப்பதற்காகத் தொடங்கப்பட்ட இத்தாக்குதல் நடவடிக்கைக்கு, பின்னர் ஜெர்மனியின் வி-ரக எறிகணைத் தளங்களை அழித்தல் (ஜூன் 1944), போக்குவரத்து கட்டமைப்பினை நாசமாக்குதல் (நார்மாண்டிப் படையெடுப்புக்கு முந்தைய மாதங்களில்), எரிபொருள் தொழிற்சாலைகளை அழித்தல் (செப்டம்பர் 1944) ஆகிய இலக்குகளும் அளிக்கப்பட்டன. போரின் இறுதி நாட்களில் ஜெர்மானியப் படைப் பிரிவுகளை அழிக்கவும் இந்த குண்டுவீச்சுத் தாக்குதல்கள் பயன்படுத்தப்பட்டன. இத்தாக்குதலில் பிரிட்டானிய வான்படை குண்டுவீசி விமானங்கள் ஆரம்பத்தில் இரவு நேரங்களில் மட்டும் தங்கள் தாக்குதல்களை நிகழ்த்தின. போரின் இறுதி காலத்தில் ஜெர்மானிய வான்படை பெரும்பாலும் அழிக்கப்பட்ட பின்னரே பகல் நேரத்தில் தங்கள் தாக்குதல்களை நிகழ்த்தின. ஆனால் துவக்கத்திலிருந்தே அமெரிக்க வான்படை குண்டுவீசிகள் பகலில் பெருங்கூட்டங்களாகச் சென்று ஜெர்மனியின் மீது குண்டுவீசின.  

ஜெர்மனி மீதான குண்டுவீச்சுத் தாக்குதல் திட்டம் முதன் முதலில் 1943ம் ஆண்டு அமெரிக்க லெப்டினன்ட் ஜெனரல் ஐரா ஈக்கர் என்பவரால் முதலில் முன்வைக்கப்பட்டது. இதில் பின்வரும் இலக்குகள் வகுக்கப்பட்டிருந்தன:  

உடனடி இலக்கு: ஜெர்மானிய வான்படையின் சண்டை வானூர்திகளின் எண்ணிக்கையைக் குறைத்தல்  
முதல் நிலை இலக்குகள் : ஜெர்மானிய வானூர்தி தொழிற்சாலைத் துறை, நீர்மூழ்கிக் கப்பல் கட்டுந்தளங்கள், எரிபொருள் கட்டமைப்பு, குண்டுப் பொதிகை தொழிற்சாலைகள் ஆகியவற்றை அழித்தல்  
இரண்டாம் நிலை இலக்குகள்: செயற்கை ரப்பர் தொழிற்சாலைகள், இராணுவ ஊர்தித் தொழிற்சாலைகள் ஆகியவற்றை அழித்தல்.  

ஜூன் 10, 1943ம் ஆண்டு இந்த குண்டுவீச்சுத் தாக்குதல் தொடங்கியது. ஆரம்பத்தில் ஜெர்மானிய வான்படையினை அழிக்க முயற்சிகள் மேற்கொள்ளப்பட்டன. பின்னர் 1944ல் நார்மாண்டிப் படையெடுப்புக்குத் துணையாக பிரான்சின் போக்குவரத்து கட்டமைப்பின் மீது பெரும் தாக்குதல்கள் மேற்கொள்ளப்பட்டன. மேலும் இத்தாக்குதலின் ஒரு பகுதியாக ஜெர்மானியத் தொலைதூரத் தாக்குதல் ஆயுதத் திட்டத்தை அழிக்க கிராஸ்போ நடவடிக்கையும் மேற்கொள்ளப்பட்டது.
# ஆளில்லாத வானூர்தி


**தானியங்கி வானூர்தி** (*unmanned aerial vehicle - UAV*) என்பது ஆளில்லாமல் தானே இயங்கும் வானூர்தியாகும். இவை ராணுவப் பணிகளுக்காக அதிகமாக பயன்படுத்தப்படுகின்றன.  

தானியங்கி வானூர்தி என்பது மறுபயன்படத்தக்க, கட்டுப்படுத்தக்கூடிய, தளராது பறக்கக்கூடிய ஓர் ஊட்டாட்ட எந்திரம் அல்லது ஜெட். இத்தன்மையே இவற்றை ஏவுகணைகளில் இருந்து வேறுபடுத்தி காட்டுகிறது. அதனால், ஏவுகணைகளை தானியங்கி வானூர்திகளாகக் கருதமுடியாது. ஏனெனில் அவை, மற்ற வழிநடத்தப்படும் வானூர்திகள் போலல்லாது, தானே ஆயுதமாக மாறி அழிக்கவல்லது. தானாகவோ அல்லது தொலைவிலிருந்தோ இயக்கப்பட்டாலும், இவற்றை திரும்ப பயன்படுத்த இயலாது.  

தானியங்கி வானூர்திகள் வடிவங்கள், அளவுகள், சிறப்பம்சம்களால் மாறுபடும். அடிப்படையாக தானியங்கி வானூர்திகள்,இரு வகையாக பிரிக்கப்படும். தொலைவிலிருந்து தொலைத்தொடர்பு மூலம் இயக்கப்படும் வானூர்திகள் மற்றும் தானாகவே மென்பொருள் நிரல்களால் கட்டுப்படுத்தப்படும் வானூர்திகள் ஆகும். தானியங்கி வானூர்திகள் ராணுவத்தால் அதிகமாக பயன்படுத்தப்படுகின்றன. உளவு பார்ப்பதற்கும் எதிரிகளை தாக்குவதற்கும் தானியங்கி வானூர்திகள் பயன்படுத்தப்படுகின்றன. அபாயகரமான செயல் திட்டங்களுக்கு தானியங்கி வானூர்திகளை பயன்படுத்தலாம். தீயணைப்பிற்கும் தானியங்கி வானூர்திகளை பயன்படுத்தலாம்.  

## வகைப்பாடுகள்
தானியங்கி வானூர்திகள் ஆறு வகைப்படும்:  

1. குறிப்பார்த்து இலக்கைத் தாக்கும் தானியங்கி வானூர்தி
1. போர்க்களத்தில் வியூகம் வகுக்க உளவு விமானமாக பயன்படுத்தப்படுகின்றன.
1. அபாயகரமான போர்த்தாக்குதலுக்கு போர்விமானமாக பயன்படுத்தப்படுகின்றன.
1. போக்குவரத்து
1. ஆராய்ச்சி மற்றும் வளர்ச்சி.
1. வர்த்தகம் மற்றும் படைத்துறை சாராத பயன்பாடுகள்.
## பயன்பாடுகள்

### தொலையுணர்தல்
தானியங்கி வானூர்திகள் மின்காந்த அலைவரிசை உணரிகள் மற்றும் ரசாயன உணரிகளைக் கொண்டு தொலை உணர்வு அறியும். தானியங்கி வானூர்தியின் மின்காந்த அலைவரிசை உணரிகளுல் அகச்சிவப்பு மற்றும் புறஊதாக் கதிர்கள் பயன்படுத்தப்படுகின்றன.  

### போக்குவரத்து
தானியங்கி வானூர்திகள் ராணுவ போக்குவரத்துக்கு பயன்படுத்தப்படும். சிறிய ரக தானியங்கி வானூர்திகள் போர்க்களத்தில் அதிவேகமாக ஆயுதங்களை முன்னனி படையணியரிடம் அளிக்க பயன்படுத்தப்படுகின்றன.  

### அறிவியல் ஆராய்ச்சிகள்

- விமானிகளால் இயக்கப்படும் வானூர்திகள் செல்வதற்கு அபாயகரமான செயல்களுக்கு தானியங்கி வானூர்திகள் பயன்படுத்தப்படும். பல்வேறு வானியல் மற்றும் தட்பவெப்ப நிலை ஆராய்ச்சிகளுக்கு தானியங்கி வானூர்திகள் பயன்படுத்தப்படுகின்றன. சூறாவளி ஏற்படும் பொழுது தானியங்கி வானூர்திகள் பறந்து வானியல் தகவல்களை சேகரித்து, ஆராய்ச்சிக்காக் வானியல் ஆராய்ச்சி மையங்களுக்கு அனுப்பும். அண்டார்டிகா பகுதிகளுக்கு மோசமான வானிலையிலும் பறந்து பருவநிலை ஆராய்ச்சி தகவல்களை அறிய தானியங்கி வானூர்திகள் பயன்படுத்தப்படுகின்றன.
- ஆளில்லா உலங்கூர்திகளைப் பயன்படுத்தி திமிங்கிலங்களின் மூச்சு மாதிரிகளை எடுக்கப் பயன்பட்டுள்ளன; இதன் மூலம், திமிங்கிலங்களின் அனடி ஆய்வு செய்யப்படுகிறது.

### மீட்பு பணிகள்
தானியங்கி வானூர்திகள் மீட்பு பணிகளுக்கு வெற்றிகமாக பயன்படுத்தப்படுத்தப்பட்டு வருகின்றன. சூறாவளி ஏற்படும் பொழுது பாதிக்கப்பட்ட இடங்களை வேகமாக அறியவும் மீட்பு படையினருக்கு தகவல்களை வேகமாக அளிக்கவும் பயன்படுகின்றன.  
### வான் தாக்குதல்
ஆப்கனிஸ்தானிலும் பாகிஸ்தானிலும் மலைப்பகுதிகளில் தாக்குதல் நடத்த தானியங்கி வானூர்திகள் பயன்படுத்தப்படுகின்றன. தானியங்கி வானூர்திகள் ஏவுகணைகளை சுமந்து சென்று தாக்குதல் நடத்தும். ஆளில்லாத விமானங்கள் என்பதால் மனித உயிர்களுக்கு ஆபத்தில்லாமல் தாக்குதல் நடத்த் பயன்படுத்தப்படுகின்றன.
# ஈ. வெ. கி. சம்பத்


**ஈ. வெ. கி. சம்பத்** எனப்படும் **ஈரோடு வெங்கட நாயக்கர் கிருஷ்ணசாமி சம்பத்** (5. மார்ச், 1926 - பெப்ரவரி 23, 1977) ஓர் தமிழக அரசியல்வாதியும், திராவிட முன்னேற்றக் கழகத்தின் நிறுவன உறுப்பினர்களில் ஒருவரும் ஆவார். இவர் பெரியார் ஈ. வெ. ராமசாமியின் அண்ணன் ஈ. வெ. கிருஷ்ணசாமியின் மகன் ஆவார்.  

## கல்வி
சம்பத் ஈரோடு மகாசன உயர்நிலைப் பள்ளியிலும் பின்னர் சென்னையில் உள்ள பச்சையப்பன் கல்லூரியிலும் படித்தார்.  

## தி.மு.க.வில்
நீதிக்கட்சியிலும் பின்னர் திராவிடர் கழகத்திலும் தன் அரசியல் வாழ்வைத் தொடங்கினார். 1949ல் பெரியாரின் திராவிடர் கழகத்திலிருந்து அண்ணாதுரை பிரிந்து சென்று திராவிட முன்னேற்றக் கழகம் (திமுக) தொடங்கிய போது அவருடன் சென்ற முக்கியத் தலைவர்களுள் ஒருவர். சம்பத் திமுகவின் ஐம்பெரும் தலைவர்களுள் ஒருவராகக் கருதப்பட்டார். (ஏனைய நால்வர் - அண்ணா, இரா. நெடுஞ்செழியன், கே. ஏ. மதியழகன், என். வி. நடராசன்).  

### நாடாளுமன்ற உறுப்பினர்
1957 நாடாளுமன்றத் தேர்தலில், நாமக்கல் மக்களவைத் தொகுதியில் திமுக சார்பாகப் போட்டியிட்டு வெற்றிபெற்றார் .  

## தமிழ் தேசியக் கட்சி
1961ல் திராவிட நாடு கொள்கை தொடர்பாக அண்ணாவுடன் ஏற்பட்ட கருத்து வேறுபாடுகளால் திமுகவிலிருந்து பிரிந்து சென்று தமிழ் தேசியக் கட்சி என்ற பெயரில் தனிக்கட்சி தொடங்கினார்.. அதில் தனது நண்பர்களான கண்ணதாசன், சிவாஜி கணேசன், பழ. நெடுமாறன் ஆகியோர் அக்கட்சியில் மற்ற முக்கியத் தலைவர்கள் ஆவார். 1962 சட்டமன்றத் தேர்தலில் போட்டியிட்ட இக்கட்சி படுதோல்வியடைந்தது - போட்டியிட்ட ஒன்பது இடங்களிலும் தோற்றது.  

## இந்திய தேசிய காங்கிரஸில்
1964ல் சம்பத் தன் கட்சியை இந்திய தேசிய காங்கிரசுடன் இணைத்து விட்டார். பின்னர் 1969ல் காங்கிரசு பிளவுபட்ட போது காமராஜர் தலைமையில் உருவான நிறுவன காங்கிரசில் இணைந்து விட்டார். 1971 நாடாளுமன்றத் தேர்தலில் கோபிச்செட்டிப்பாளையம் மக்களவைத் தேர்தலில் போட்டியிட்டு தோல்வியடைந்தார். 1971 அக்டோபர் 2 அன்று இந்திரா காங்கிரசில் இணைந்தார்.  

## குடும்பம்
சம்பத் 15-9-1946ஆம் நாள் வட ஆற்காடு மாவட்டத்திலுள்ள திருபத்தூரில் சுலோச்சனாவை மணந்தார். அத்திருமணத்தில் பெரியார் ஈ. வெ. ரா ஆற்றிய உரை **பெண்கள் அலங்காரப் பொம்மைகளா?** என்னும் தலைப்பில் குடிஅரசு பதிப்பகத்தால் நூலாக வெளியிடப்பட்டது. சம்பத்தின் மறைவிற்குப் பின்னர் சுலோசனா அண்ணா திராவிட முன்னேற்றக் கழகத்தில் இணைந்து அதன் தலைவர்களுள் ஒருவராக உயர்ந்தார் . இவர் மகன் ஈ. வி. கே. எஸ். இளங்கோவன் முன்னாள் இந்திய மத்திய அரசு அமைச்சர் மற்றும் காங்கிரசின் மாநிலத் தலைவர்களுள் ஒருவர். இன்னொரு மகன் இனியன் சம்பத்தும் காங்கிரசின் உறுப்பினர்; முன்னாளில் தூர்தர்ஷனில் செய்தி வாசிப்பவராக இருந்தார்.  

### திருமணம்
சம்பத் அவர்கள் திருப்பத்தூர் சாமி நாயுடு மகளான சுலோச்சனாவை காதலித்தார். அவரை திருமணம் செய்ய அவர் வீட்டாரும் சம்பத்தின் சித்தப்பாவான ஈ.வே.ரா-வும் சம்மதிக்கவில்லை. ஈ.வே.ரா தன் தங்கை மகள் எசு. ஆர். காந்தியை திருமணம் செய்து கொள்ளச் சொல்லி வற்புறுத்தினார். காந்தியை திருமணம் செய்யாவிட்டால் தன் சொத்தில் கால் காலணா கூட இல்லை, என்னையும் மறந்துவிடு என்று ஈவேரா கூறினார்.
# ப.து.அ கிழக்காசியா - பசிபிக்


**ப. து. அ கிழக்காசியா - பசிபிக் ** ( **ICC East Asia-Pacific,abbr:ICC EAP**) கிழக்காசியா மற்றும் பசிபிக் பகுதியில் துடுப்பாட்ட விளையாட்டை நிர்வகிக்கும் பொறுப்புள்ள ஓர் பன்னாட்டுத் துடுப்பாட்ட அவையின் மண்டலம் ஆகும்.  

1996ஆம் ஆண்டு உருவாக்கபட்ட இந்த மண்டலம் 1999ஆம் ஆண்டு தனது அலுவலகத்தை ஆத்திரேலியாவின் மெல்பேர்ண் நகரில் நிறுவியது. இதன் நிர்வாகத்தில் இரு தேர்வுநிலை நாடுகள், நான்கு ப.து.அ துணை அங்கத்துவ நாடுகள் மற்றும் ஆறு ப.து.அ இணை அங்கத்துவ நாடுகள் உள்ளன.  

மண்டல வளர்ச்சி மேலாளராக ஆண்ட்ரூ பைச்னி மெல்பேர்ண் நகரில் துடுப்பாட்டம் ஆத்திரேலியா நிறுவன கட்டிடத்தில் அமைந்துள்ள மண்டல அலுவலகத்தில் பணியாற்றி வருகிறார். இந்த மண்டலத்தில் தேர்வுநிலை அங்கத்தினர்களான ஆத்திரேலியத் துடுப்பாட்ட அணியும் நியூசிலாந்து துடுப்பாட்ட அணியும் மண்டலப் பணிகளுக்கு உதவி வருகின்றன. தெற்காசியாவில் ஆடும் நான்கு ஆசியத் தேர்வுத் துடுப்பாட்ட நாடுகளான (வங்காளதேசம், இந்தியா, பாக்கித்தான் மற்றும் இலங்கை ஆசியத் துடுப்பாட்ட அவையின் அங்கத்தினர்களாக உள்ளனர்..  

இந்த மண்டல அவை பன்னாட்டுப் போட்டிகள், நிகழ்வுகள், பயிற்றுனர் வகுப்புகள், நடுவர் கல்வி, இளைஞர் வளர்ச்சி/பயிற்சி, பள்ளிகளில் துடுப்பாட்ட வளர்ச்சி, நிர்வாக மேம்பாடு, சந்தைப்படுத்துதல் போன்றவற்றை கண்காணித்து வருகிறது.  

மேலும் உலக துடுப்பாட்ட சங்கப்போட்டிகளின் கிழக்காசியா பசிபிக் மண்டலப் போட்டிகளை இந்த அவை மேலாண்மை செய்கிறது. இந்த மண்டலத்திலுள்ள நாடுகள் துடுப்பாட்ட உலகக்கிண்ணப் போட்டிகளுக்கு மற்றும் ஒருநாள் பன்னாட்டுத் துடுப்பாட்டம், பன்னாட்டு இருபது20 போட்டிகளுக்கு தகுதிபெறும் வாய்ப்பினைப் பெறவும் தேர்வுநிலை அடையவும் இந்த சங்கப்போட்டிகள் உதவுகின்றன.  

## அங்கத்துவ நாடுகள்

**தேர்வுத் துடுப்பாட்ட அங்கத்தினர்கள்**  
- 
- 

**துணை உறுப்பினர்கள்**  
- 
- 
- 
- 

**இணை உறுப்பினர்கள்**  
- 
- 
- 
- 
- 
- 

**தேர்வுநிலை அங்கத்தினரும் நிறுவனங்களும்**  
- துடுப்பாட்டம் ஆத்திரேலியா
- நியூசிலாந்து துடுப்பாட்டம்
# வார்ப்புரு:Infobox limited overs final



| data3 =  

| data4 =  

| label7 = நாள்  
| data7 = }}  

| label8 = அரங்கம்  
| data8 = }}} }}  

| label9 = } ஆட்ட நாயகன்  
| data9 = }  

| label10 = } தொடர் ஆட்ட நாயகன்  
| data10 = }  

| label11 = நடுவர்கள்  
| data11 = }}  

| label12 = பார்வையாளர்கள்  
| data12 = }}  

| below =  
}}<noinclude></noinclude>